google/wiki40b huggingface dataset:
Τζαμάριο Μουν

Κολλεγιακή Καριέρα

Ο Τζαμάριο Μουν εισήχθη το 1999 στο Πανεπιστήμιο Μερίντιαν και αγωνίστηκε στο κολλεγιακό πρωτάθλημα με τη μπασκετική ομάδα του συλλόγου, τους Μερίντιαν Ίγκλς.
Το 2001, συμμετείχε στα Ντραφτ του ΝΒΑ, χωρίς ωστόσο να καταφέρει να εξασφαλίσει επαγγελματικό συμβόλαιο με κάποια από τις ομάδες του ΝΒΑ.

Επαγγελματική καριέρα

Μετά την αποτυχημένη προσπάθειά του να καταφέρει να εξασφαλίσει επαγγελματικό συμβόλαιο μέσω των Ντραφτ με κάποια από τις ομάδες του ΝΒΑ, ο Μουν έκανε το ντεμπούτο του στα παρκέ ξεκινώντας από ομάδα χαμηλότερης δυναμικότητας.
Αρχικά, αγωνίστηκε με τη φανέλα των Μομπάιλ Ρέβελερς, στους οποίους παρέμεινε μέχρι και τις αρχές του 2002.
Στη συνέχεια, εν τω ιδίω έτος, πραγματοποίησε ένα σύντομο πέρασμα από τη Ντοτζ Σίτυ Λέτζεντ, ενώ στη συνέχεια επέστρεψε στους Μομπάιλ Ρέβελερς.
Το 2004 υπέγραψε επαγγελματικό συμβόλαιο με τη Χάντσβιλ Φλάιτ, στην οποία ωστόσο παρέμεινε για λίγους μόνο μήνες καθώς στη συνέχεια μετεγγράφη στους Κεντάκι Κόλονελς, στους οποίους παρέμεινε μέχρι το 2005.
Το 2005 υπέγραψε επαγγελματικό συμβόλαιο με τους Ρόουμ Γκαντιέιτορς, ενώ λίγους μήνες αργότερα άλλαξε και πάλι επαγγελματική στέγη καθώς πήρε μεταγραφή στους Αλμπάνι Πατρούνς, στους οποίους παρέμεινε μέχρι τις αρχές του 2006.
Μέσα στο 2006, ο Τζαμάριο Μουν πέρασε από αρκετές ομάδες. Αρχικά, αγωνίστηκε με τους Φορτ Ουορθ Φλάιερς, ενώ στη συνέχεια μεταπήδησε στη Μαριέτα Στορμ. Μετά το πέρασμά της από τη Στορμ, ο Μουν άφησε για πρώτη φορά την Αμερική και ταξίδεψε με προορισμό το Μεξικό και τη Φουέρτσα Ρέγια.
Το πέρασμά του από το Μεξικό αποδείχθηκε σύντομης διάρκειες καθώς κατά τη διάρκεια της σεζόν 2006-07 επέστρεψε στις ΗΠΑ αγωνιζόμενος αρχικά στους Αλμπάνι Πατρούνς κι έπειτα στους Γκάρι Στίλχεντς.
Το 2007 επέστρεψε στο Μεξικό και τη Φουέρτσα Ρέγια, ωστόσο και αυτή τη φορά η παραμονή του στη χώρα της Λατινικής Αμερικής αποδείχθηκε σύντομης διάρκειας.
Στις 10 Ιουλίου του 2007, ο Τζαμάριο Μουν υπέγραψε επαγγελματικό συμβόλαιο διετούς διαρκείας με τους Τορόντο Ράπτορς πραγατοποιώντας έτσι το όνειρό του να παίξει στο καλύτερο πρωτάθλημα μπάσκετ του κόσμου.
Στις 13 Φεβρουαρίου του 2009, ο Μουν μεταπήδησε στους Μαϊάμι Χιτ, στους οποίους παρέμεινε για λίγους μόλις μήνες. Το καλοκαίρι του ίδιου έτους μετεγγράφη στους Κλίβελαντ Καβαλίερς, ομάδα επίσης του ΝΒΑ.
Τη διετία 2011-12, αγωνίστηκε στους Λος Άντζελες Κλίπερς, τους Λος Άντζελες Ντι-Φέντερς και τους Σάρλοτ Μπόμπκατς.
Την περίοδο 2012-13 αγωνιζόταν με τη φανέλα των Λος Άντζελες Ντι-Φέντερς, ενώ τον Ιανουάριο του 2014, ο Τζαμάριο Μουν ταξίδεψε για πρώτη φορά στην καριέρα του στην Ευρώπη και υπέγραψε συμβόλαιο συνεργασίας με τον Ολυμπιακό Πειραιώς.
Ωστόσο, μόλις λίγους μήνες μετά την υπογραφή του συμβολαίου του, ο Μουν αποτέλεσε παρελθόν από τον σύλλογο του Πειραιά και στις 26 Μαρτίου του 2014 ανακοινώθηκε επίσημα από την Γκουάρος ντε Λάρα, ομάδα της Βενεζουέλας.
2056 Νάνσυ

Φυσικά χαρακτηριστικά

O φασματικός τύπος της Νάνσυ είναι S (λιθώδης). Η Νάνσυ περιστρέφεται γύρω από τον εαυτό της πιθανώς μία φορά κάθε 15 ώρες περίπου.
Κύπελλο Πρωταθλητριών Ευρώπης στην καλαθοσφαίριση 1960-61

Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών), της περιόδου 1960-61 ήταν η τέταρτη διοργάνωση στα χρονικά του συγκεκριμένου διασυλλογικού θεσμού. Διεξήχθη με τη συμμετοχή 24 ομάδων, με δυο προκριματικούς γύρους, προημιτελικούς, ημιτελικούς και διπλό Τελικό. Η κάτοχος του τίτλου ΑΣΚ Ρίγα, έπαιξε απευθείας στα προημιτελικά.
Μάρκος Ρενιέρης

Βιογραφικά στοιχεία

Γεννήθηκε στην Τεργέστη το 1815 και μεγάλωσε στη Βενετία. Ο πατέρας του, Ιωάννης Ρενιέρης καταγόταν από τα Παλαιά Ρούματα Χανίων, υπήρξε έμπορος στη Βενετία και διετέλεσε πρόξενος της Οθωμανικής αυτοκρατορίας στην Κέρκυρα. Η μητέρα του Τερέζα Σακομάνο (Teresa Saccomano) ήταν Ιταλίδα από τη Γένοβα.
Αφού ολοκλήρωσε τις εγκύκλιες σπουδές του στη Βενετία σπούδασε νομική στην Πάντοβα. Άσκησε για μικρό χρονικό διάστημα το δικηγορικό επάγγελμα στην Αθήνα προτού μπει στο δικαστικό σώμα το 1837. Απολύθηκε λόγω του ψηφίσματος περί των ετεροχθόνων (της Εθνικής Συνέλευσης του 1843-44), και αφού προηγουμένως είχε φτάσει στο βαθμό του αρεοπαγίτη, και επέστρεψε στη δικηγορία το 1844. Το διάστημα 1855-1864 διετέλεσε τακτικός καθηγητής του Αστικού Δικαίου και της Συγκριτικής νομοθεσίας στην Νομική Σχολή Αθηνών. Έγινε υποδιοικητής της Εθνικής Τράπεζας το 1861 και διοικητής από το 1869 ως το 1890. Το 1877 διετέλεσε Πρόεδρος του Ελληνικού Ερυθρού Σταυρού. Στο μεταξύ, το 1862, διορίστηκε πρέσβης της Ελλάδας στην Κωνσταντινούπολη.
Μαζί με τους Κωνσταντίνο Παπαρρηγόπουλο, Αλέξανδρο Ραγκαβή, Νικόλαο Δραγούμη και Γ. Α. Βασιλείου προχώρησε το 1853 στην έκδοση του γαλλόγλωσσου περιοδικού Le spectateur de l'Orient. Η βιβλιοθήκη του Μάρκου Ρενιέρη δωρήθηκε, μετά το θάνατό του το 1897 στην Αθήνα, στην Εθνική Βιβλιοθήκη.
Γέφυρες

Ιστορικό

Οι Γέφυρες ιδρύθηκαν στις 24 Απριλίου 2014, ύστερα από πρόταση του υποψηφίου για την προεδρία της Ευρωπαϊκής Επιτροπής με τη Συμμαχία Φιλελευθέρων και Δημοκρατών για την Ευρώπη, Γκι Φερχόφσταντ, για την κοινή κάθοδο στις εκλογές των φιλελεύθερων κομμάτων.
Ωστόσο, στον εκλογικό συνασπισμό συμμετείχαν μόνο η Δράση και η δημιουργία, ξανά!.
Επίσης, αποφασίστηκε η υποστήριξη κοινού συνδυασμού για τις αυτοδιοικητικές εκλογές στην Περιφέρεια Αττικής, με επικεφαλής το Θάνο Τζήμερο.
Στις 12 Μαΐου ανακοινώθηκαν οι υποψήφιοι ευρωβουλευτές και το ψηφοδέλτιο του συνδυασμού «Δημιουργούμε μαζί» για την Περιφέρεια Αττικής, με επικεφαλής τον Θάνο Τζήμερο.
Τελικά, στις ευρωεκλογές ο συνδυασμός συγκέντρωσε το 0,91% της λαϊκής ψήφου, χωρίς να εκλέξει ευρωβουλευτή, ενώ στην Περιφέρεια Αττικής, ο συνδυασμός του Θάνου Τζήμερου, με 2,97% εξέλεξε δύο περιφερειακούς συμβούλους.
Σκοπός του σχηματισμού, μετά της ευρωεκλογές, ήταν η αναζήτηση ευρύτερων συνεργασιών για την ενοποίηση όλων των μεταρρυθμιστικών δυνάμεων του κέντρου, ώστε να συμμετέχει στις επόμενες εθνικές εκλογές. Ωστόσο, τον Ιανουάριο του 2015, η Δράση αποφάσισε να στηρίξει Το Ποτάμι ενώ η δημιουργία, ξανά! δεν συμμετείχε.
Μετά τη διακοπή της συνεργασίας των δύο κομμάτων, το εγχείρημα διαλύθηκε και τυπικά.
Σωτήρης Λυμπερόπουλος

Σε συλλογικό επίπεδο

Ο Σωτήρης Λυμπερόπουλος γεννήθηκε στις 29 Ιουνίου 1977 στα Φιλιατρά Μεσσηνίας. Ξεκίνησε την καριέρα του από την τοπική ομάδα Νίκη Πλάτης και στη συνέχεια στην Εράνη Φιλιατρών μαζί με τον ξάδερφό του Νίκο. Στη συνέχεια μεταγράφηκε στην Καλαμάτα και παράλληλα αγωνίστηκε στην Εθνική Ελπίδων. Με την Καλαμάτα έκανε το ντεμπούτο του στην Α΄ Εθνική στις 14 Ιανουαρίου 1996, εναντίον του Απόλλωνα Αθηνών στη Ριζούπολη.
Ακολούθησε μια σειρά από μεταγραφές σε πολλές ομάδες. Ο Εθνικός Πειραιώς, η ΑΕΚ, η βελγική Λα Λουβιέρ, ο Άρης Θεσσαλονίκης, ο Ακράτητος και η Καστοριά.
Από το καλοκαίρι του 2007 έως και το καλοκαίρι του 2013, για έξι περιόδους, αγωνίστηκε στη Skoda Ξάνθη. Συνολικά έχει αγωνιστεί σε 188 αγώνες πρωταθλήματος Α΄ Εθνικής, από τους οποίους σχεδόν οι μισοί είναι με την ακριτική ομάδα, ενώ 21 έχει με τον Άρη. Από τον Αύγουστο του 2013 ανήκει στην Καλλιθέα που συμμετέχει στη Β' Εθνική κατηγορία.

Στις εθνικές ομάδες

Υπήρξε μέλος των εθνικών ομάδων Παίδων (έλαβε μέρος στο Ευρωπαϊκό Πρωτάθλημα Παίδων στην Κατερίνη το 1995, κατακτώντας την τρίτη θέση κι έχοντας 22 συνολικά συμμετοχές), Νέων (32 συμμετοχές) και Ελπίδων, με την οποία έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας, έχοντας συνολικά 18 συμμετοχές, ενώ την ίδια χρονιά κατέκτησε την τρίτη θέση στους Μεσογειακούς αγώνες στο Μπάρι.
Ικανότητα

H ικανότητα αποτελεί μία τυποποιημένη απαίτηση, προκειμένου ένα άτομο να εκτελεί υπεύθυνα και αυτόνομα κάποια προκαθορισμένη εργασία/έργο ή λειτουργία. Η ικανότητα βασίζεται σε ένα συνδυασμό γνώσεων, δεξιοτήτων και συμπεριφορών (προσωπικών, κοινωνικών στο περιβάλλον εργασίας). Η αποτελεσματικότητα της συνδυασμένης εφαρμογής αυτών στην πράξη καθορίζει και το επίπεδο της ικανότητας.
Οι ικανότητες αναπτύσσονται και βελτιώνονται με την εκπαίδευση και την εμπειρία, ενώ μπορεί να είναι γενικές ή ειδικές για κάποιο εξειδικευμένο επάγγελμα (επαγγελματικές ικανότητες, όπως πχ η πτητική ικανότητα για έναν πιλότο αεροσκαφών). Ως γενικές θεωρούνται οι ικανότητες της μάθησης, της επικοινωνίας (στη μητρική αλλά και σε ξένη γλώσσα), της συμπεριφοράς και κοινωνικότητας, της ικανότητας άνετης χρήσης ηλεκτρονικών υπολογιστών και μέσων ηλεκτρονικής επικοινωνίας, της αλλαγής, της προσαρμοστικότητας, της ηγεσίας, της λήψης αποφάσεων, της δημιουργικής έκφρασης, κτλ.
Ντιάνε Κρούγκερ

Τα πρώτα χρόνια & σταδιοδρομία

Η Κρούγκερ γεννήθηκε στην πόλη Χίλντεσχαϊμ της Γερμανίας και ξεκίνησε την καριέρα της στο Λονδίνο ως χορεύτρια σε πολύ μικρή ηλικία. Ένας τραυματισμός την έκανε να σταματήσει το χορό και μετέβη στο Παρίσι για να γίνει μοντέλο. Κέρδισε το διαγωνισμό του πρακτορείου μοντέλων Elite, "Look of the Year" το 1992, σε ηλικία 15 ετών. Σύντομα ενδιαφέρθηκε για την υποκριτική και άρχισε μαθήματα στη δραματική σχολή Cours Florent (όπου κατά τη φοίτηση της κέρδισε το βραβείο "Classe Libre" ως η καλύτερη ηθοποιός στο έτος της). Εμφανίστηκε σε μερικές γαλλικές παραγωγές και άλλαξε το επίθετό της σε μια προσπάθεια για μετάβαση στο Χόλυγουντ.
Η πρώτη της εμφάνιση σε αγγλόφωνη παραγωγή έγινε το 2002 στην τηλεταινία The Piano Player με συμπρωταγωνιστές τους Ντένις Χόπερ και Κριστόφ Λαμπέρ. Τα επόμενα δύο χρόνια εμφανίστηκε ανάμεσα σε άλλες στις ταινίες Michel Vaillant (2003) και Wicker Park (2004). Ο πιο αξιοσημείωτος ρόλος της μέχρι στιγμής ήταν αυτός της Ωραίας Ελένης που υποδύθηκε στην ιστορική περιπέτεια του Γούλφγκανγκ Πίτερσεν, Τροία. Το 2005 ψηφίστηκε 50η στη λίστα του περιοδικού Maxim με τις "100 πιο καυτές γυναίκες του 2005". Το 2004 συμπρωταγωνίστησε με τον Νίκολας Κέιτζ και τον Σον Μπιν στην επιτυχημένη περιπέτεια National Treasure, ενώ ακολούθησαν οι ταινίες Joyeux Noël το (2005) και Copying Beethoven το (2006). Η ταινία της National Treasure: The Book of Secrets προβλήθηκε στις αμερικανικές αίθουσες το Δεκέμβριο του 2007.
Η Κρούγκερ παντρεύτηκε τον Γάλλο ηθοποιό Γκιγιόμ Κανέ την 1 Σεπτεμβρίου του 2001 και το 2006 κατέθεσαν αίτηση διαζυγίου. Αυτή τη στιγμή κατοικεί στο Παρίσι. To 2013 έλαβε την αμερικανική υπηκοότητα.
Τσαμπίκα

Τσαμπίκα [προφ. tsabíka] (γενική: Τσαμπίκας), ελληνικό γυναικείο κύριο όνομα. Το αρσενικό όνομα είναι Τσαμπίκος.

Ετυμολογία

Το όνομα προέρχεται από το μοναστήρι της Παναγίας Τσαμπίκας στο βουνό Τσαμπίκα, στον Αρχάγγελο Ρόδου αλλά και από το ομώνυμο μοναστήρι που βρίσκεται κοντά στο χωριό, στους πρόποδες του βουνού και προηγείται χρονολογικά του μοναστηριού στο βουνό. Σύμφωνα με τον Χριστόδουλο Ι. Παπαχριστοδούλου, η Παναγία Τσαμπίκα θεωρείται προστάτιδα της εγκυμοσύνης και της τεκνογονίας, γι’ αυτό οι έγκυες ή όσες δεν κάνουν παιδιά «τάσσουν» να ανέβουν ξυπόλυτες στην κορυφή του βουνού, στο εκκλησάκι που ονομάζεται «Κυρά», και τα παιδιά που θα γεννηθούν τα ονομάζουν Τσαμπίκα, αν είναι κορίτσι, και Τσαμπίκος, αν είναι αγόρι.
Το όνομα του βουνού προκύπτει από την ομοιότητα του βουνού με πλοίο, πράγμα συνηθισμένο στα τοπωνύμια της Ρόδου : ως τσαμπίκα, τσαμπέκα ή σαμπέκο (αρχαιοελληνικό: Σαμβύκη) που είναι μουσικό όργανο και είδος πλοίου, το οποίο, σύμφωνα με τον Ησύχιο στο «Λεξικόν» του, αναφέρεται: «οὐ μόνον τὸ ὄργανον, ἀλλὰ καὶ πλοῖον».
Σύμφωνα με άλλη εκδοχή, που φαίνεται να υιοθετεί η Εκκλησία της Ρόδου, το όνομα του μοναστηριού προέρχεται από τη λέξη τσάμπα «φωτιά, σπίθα», διότι σύμφωνα με την παράδοση η εικόνα της Παναγίας δεν φαινόταν καθαρά από μακριά, διακρινόταν όμως η φωτιά της καντήλας που τη συνόδευε.

Ονομαστική εορτή

Στις 8 Σεπτεμβρίου, ημέρα κατά την οποία η Ορθόδοξη και η Καθολική Εκκλησία τιμούν τη γέννηση της Παναγίας.

Διάδοση του ονόματος

Σπάνιο όνομα που επιχωριάζει στη Ρόδο ή και στα γύρω νησιά (λ.χ. Σύμη).

Τύποι του ονόματος Τσαμπίκα

Τσαμπί, σύντομος τύπος, χαϊδευτικός-υποκοριστικός, ουδέτερου γένους.
Διοργανώσεις Ε.Π.Σ. Κιλκίς 2015–16

Α1 Κατηγορία

Στην κορυφαία κατηγορία της ΕΠΣ Κιλκίς συμμετέχουν 14 σύλλογοι. Μετά την ολοκλήρωση της κανονικής περιόδου οι 4 πρώτοι σε βαθμούς συμμετέχουν στα Play Off για την ανάδειξη του πρωταθλητή. Οι δυο τελευταίες ομάδες υποβιβάζονται, ενώ οι ομάδες απο 9η εως 12η θέση συμμετέχουν στα Play Out που κρίνουν άλλες δυο θέσεις υποβιβασμού στην Α΄ κατηγορία. 
Πρωταθλήτρια ΕΠΣ Κιλκίς για το 2015-16 ανακηρύχθηκε η ομαδα του Γ.Σ. Πάικο Γουμένισσας.

Β΄ Κατηγορία

Με δυο ομίλους των 8 συλλόγων και τρείς γύρους διεξήχθη η Β΄ Κατηγορία. 5 εως 7 συνολικά ομάδες ανεβαίνουν κατηγορία, γιαυτο και οι 3ες και 4ες κάθε ομίλου εδωσαν αγώνες κατάταξης μεταξύ τους. Τελικά, καθώς ούτε ο Εθνικός Αγιονερίου υποβιβάστηκε από τη Γ΄ Εθνική, ούτε η πρωταθλήτρια της Α1 προβιβάστηκε οι 3 πρώτοι κάθε ομίλου της Β΄ κέρδισαν την άνοδο.
Δυτική ζώνη (Μπουτάν)

Πληθυσμός

Η ζώνη είχε πληθυσμό 281.244 κατοίκους, σύμφωνα με την απογραφή του 2005.

Γεωγραφία

Η Δυτική ζώνη είναι η μικρότερη ζώνη σε έκταση και μεγαλύτερη σε πληθυσμό ζώνη του Μπουτάν.  Βρίσκεται δυτικά της χώρας (εξού και το όνομα) και καλύπτει όλη τη δυτική πλευρά το Μπουτάν. Συνορεύει στα κεντροδυτικά και βορειοανατολικά με τις συνοικίες Γάσα, Πουνάχα, Ουάνγκντ Φοντράνγκ και Δαγάνα της Κεντρικής ζώνης και στα νοτιοανατολικά με τη συνοικία Τρισάνγκ της Νότιας ζώνης. Έχει έκταση 11,023 km².

Επαρχίες

Η Δυτική ζώνη υποδιαιρείτο σε 2 επαρχίες: Θίμφου και Πάρο.
Ρατνασίρι Γουικρεμαναγιάκε

Καριέρα

Γεννήθηκε στις 5 Μαΐου 1933 και ορκίστηκε πρωθυπουργός στις 21 Νοεμβρίου 2005, έχοντας υπηρετήσει προηγούμενα σε άλλα υπουργεία. Σημειώνεται ότι σε αντίθεση με την Ινδία, στη Σρι Λάνκα το αξίωμα του πρωθυπουργού είναι τυπικό και δεν έχει ουσιαστικές εξουσίες. Το υπουργικό συμβούλιο διορίζεται από τον πρόεδρο. 
Ο Γουικρεμαναγιάκε ήταν ξανά πρωθυπουργός από τον Αύγουστο του 2000 μέχρι τον Δεκέμβριο του 2001. Ήταν αντιπρόεδρος του Κόμματος για την Ελευθερία στη Σρι Λάνκα (SLFP). Ως πολιτικός, τήρησε αυστηρή στάση απέναντι στους αυτονομιστές Ταμίλ. Τον διαδέχθηκε στην πρωθυπουργία ο Ντισαναγιάκα Μουντιγιανσελάγκε Τζαγιαράτνε, έπειτα από τις βουλευτικές εκλογές του 2010.
Ο Γουικρεμαναγιάκε απεβίωσε σε ηλικία 83 ετών στις 27 Δεκεμβρίου 2016.
Ταντέ Σισοφσκί

Βιογραφία

Πολωνικής καταγωγής και ανθρακωρύχος από ηλικία 14 ετών, όπως και ο Ρεϊμόν Κοπά, ο Ciso εργαζόταν σε καθημερινή βάση στα ανθρακωρυχεία με τα αδέρφια του. Τις Κυριακές έπαιζε ποδόσφαιρο αγωνιζόμενος στην κορυφή της επίθεσης της ΟΣ Πιέν, ομάδας από την περιοχή της Μερτ-ε-Μοζέλ, έχοντας ως συμπαίκτη του τον Ροζέ Πιαντονί. Στη συνέχεια αναχώρησε με προορισμό την ΦΚ Μετς, όπου πέτυχε 45 τέρματα σε διάστημα 4 σεζόν. Στη γαλλική πρωτεύουσα και συγκεκριμένα στην Ρασίνγκ, όπου καθιερώθηκε ως ένας από τους πληρέστερους μεσοεπιθετικούς της μεταπολεμικής Γαλλίας, έχοντας διακριθεί ως πρώτος σκόρερ του γαλλικού πρωταθλήματος το 1956, το 1957, το 1959 και δεύτερος πίσω από τον Ζυστ Φονταίν το 1960. Αν και εκμεταλλεύτηκε την επιθετική τακτική του αγωνιστικού προφίλ της Παρί, η αίσθηση του γκολ αλλά και η δύναμη των σουτ του ήταν αξιοθαύμαστες. Οι αρκετοί τραυματισμοί του, εκ των οποίων δύο κατάγματα, κόστισαν στον Σισοφσκί ένα σημαντικό κομμάτι της καριέρας του, γεγονός ωστόσο που δεν του απαγόρευσε να βρίσκεται με 206 γκολ, μέχρι σήμερα, στην τέταρτη θέση των σκόρερ όλων των εποχών του γαλλικού πρωταθλήματος, πίσω από τους Ντέλιο Όνις (299), Μπερνάρ Λακόμπ (255) και Ερβέ Ρεβελί (216).
Η διεθνής καριέρα του Σισοφσκί, αν και σύντομη εξαιτίας των τραυματισμών του (είχε 13 συμμετοχές στη διάρκεια των οποίων πέτυχε 11 τέρματα), σημαδεύτηκε από έναν αγώνα μεταξύ της Γαλλίας και του Βελγίου στις 11 Νοεμβρίου 1956 (6-3) για την προκριματική φάση του Παγκοσμίου Κυπέλλου του 1958. Στην έδρα της Ρασίνγκ, όπου προπονούνταν επί τέσσερα χρόνια, ο Ταντέ Σισοφσκί πέτυχε πέντε τέρματα, επίτευγμα που έχει επαναληφθεί μόλις μία φορά στην ιστορία της Εθνικής Γαλλίας, συγκεκριμένα το 1913, από τον Εζέν Μαές.
Πολυθέα Μεσσηνίας

Τοποθεσία

Η Πολυθέα βρίσκεται περίπου 27 χιλιόμετρα προς τα ανατολικά της Κυπαρισσίας και περίπου 3 χιλιόμετρα δυτικά από τον Αετό. Έχει υψόμετρο 461 μέτρα και απέχει 16 περίπου χιλιόμετρα από τις ακτές του Ιονίου Πελάγους. Η Πολυθέα βρίσκεται νοτιότερα από το Κοπανάκι, από το οποίο απέχει περίπου 10 χιλιόμετρα. Βρίσκεται επίσης βόρεια από το Μοναστήρι και βορειοανατολικά από το Κρυονέρι, από τα οποία απέχει περίπου 3 και 4,5 χιλιόμετρα αντίστοιχα.

Ιστορία

Το χωριό, έχει μακρόχρονη ιστορία που ακολουθεί την ιστορία της Τριφυλίας και της ευρύτερης περιοχής του Αετού. Το χωριό κατοικείτο τουλάχιστον από τα μέσα του 17ου αιώνα, καθώς σύμφωνα με τη τοπική παράδοση, η αρχική ονομασία του χωριού Μαλίκι ή Μαλλίκι, κατά τη διάρκεια της Τουρκοκρατίας, προέρχεται από το όνομα του Τούρκου αγά Μαλλίκ. Το Μαλίκι προσαρτήθηκε αρχικά στον παλαιό Δήμο Αετού το 1835. Λίγο αργότερα το 1840, αποσπάται από αυτόν και προσαρτάται στον παλαιό Δήμο Τριπύλης, όπου και παρέμεινε ως το 1876, όταν αποσπάται εκ νέου από τον Δήμο Τριπύλης και επαναπροσαρτάται στον Δήμο Αετού, όπου και παρέμεινε μέχρι το 1912, που καταργήθηκε ο δήμος αυτός. Το χωριό αναφέρεται, το 1853, επίσης σαν Μαλίκι στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Τριπύλης της Επαρχίας Τριφυλίας με πληθυσμό 186 κατοίκων, με βάση την απογραφή του 1851. Το χωριό αναφερόταν επίσημα ως η Μαλήκη, από 1879 ως το 1889, και ως το Μαλίκιον, από το 1889 ως το 1896, ενώ από το 1896 και μετά αναφέρεται επίσημα και πάλι ως το Μαλίκι. Το 1899 το χωριό μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας, ως οικισμός της Επαρχίας Τριφυλίας. Το 1912 το Μαλίκι προσαρτάται, για μικρό χρονικό διάστημα, στην Κοινότητα Βαρυμπόπης, με έδρα το χωριό Βαρυμπόπη (σήμερα το Μοναστήρι), ενώ λίγο αργότερα το 1919, αποσπάται από την κοινότητα αυτή και ορίζεται ως έδρα στην Κοινότητα Μαλικίου. Ο οικισμός αναφερόταν επίσημα ως το Μαλίκιον, από το 1940 ως το 1953, όταν το χωριό και η ομώνυμη κοινότητα μετονομάζονται σε Πολυθέα και Κοινότητα Πολυθέας αντίστοιχα. Το χωριό παρέμεινε έδρα της ομώνυμης κοινότητας (με τις αλλαγές στην ονομασία του χωριού και της κοινότητας), από το 1919 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», η Πολυθέα υπήχθη στον κατηργημένο Δήμο Αετού Μεσσηνίας,  ως το 2010. Από το 2011, μετά τις νέες αλλαγές του σχεδίου «Καλλικράτης» η Πολυθέα ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Η Πολυθέα σήμερα είναι η έδρα και ο μοναδικός οικισμός της Τοπικής Κοινότητας της Πολυθέας του Δήμου Τριφυλίας.

Κτίρια - εκδηλώσεις

Εκτός από τα παραδοσιακά σπίτια, υπάρχει η εκκλησία του χωριού, ο Ιερός Ναός της Γέννησης της Θεοτόκου, ο οποίος υπάγεται στην Ιερά Μητρόπολη Τριφυλίας και Ολυμπίας. Διάφορα πολιτιστικά δρώμενα στο χωριό πραγματοποιεί και ο "Πολιτιστικός Σύλλογος Πολυθέας".
ΦΚ Ντιναμό Μπρεστ

Υποστηρικτές

Ο πρώτος οργανωμένος σύνδεσμος φιλάθλων δημιουργήθηκε την 1η Αυγούστου 1998 και η βάση με ανεμιστήρες μπορεί να φιλοξενήσει περίπου 200 με 500 οπαδούς. Το 2008 δημιουργήθηκε σύνδεσμος οπαδών. Οι οπαδοί αποκαλούνται Κυανόλευκοι Διάβολοι. Είναι πολιτικά δεξιοί.
The Very Best of Deep Purple

Τα τραγούδια

1. Hush (South) - 4:26

2. Kentucky Woman (Diamond) - 4:14

3. Black Night (Gillan, Blackmore, Glover, Lord, Paice) - 3:27

4. Speed King (Gillan, Blackmore, Glover, Lord, Paice) - 4:21

5. Child in Time (Gillan, Blackmore, Glover, Lord, Paice) - 10:19

6. Strange Kind of Woman (Gillan, Blackmore, Glover, Lord, Paice) - 4:02

7. Fireball (Gillan, Blackmore, Glover, Lord, Paice) - 3:24

8. Demon's Eye (Gillan, Blackmore, Glover, Lord, Paice) - 5:20

9. Highway Star (Gillan, Blackmore, Glover, Lord, Paice) - 6:09

10. Smoke on the Water (Gillan, Blackmore, Glover, Lord, Paice) - 5:41

11. Space Truckin' (Gillan, Blackmore, Glover, Lord, Paice) - 4:34

12. Woman from Tokyo (Gillan, Blackmore, Glover, Lord, Paice) - 5:49

13. Burn (Coverdale, Blackmore, Hughes, Lord, Paice) - 6:01

14. Stormbringer (Coverdale, Blackmore) - 4:08

15. Knockin' at your Back Door (Gillan, Blackmore, Glover) - 7:07
Γιούλια Παρσούτα

«Πρώτο άλμπουμ» (2011)

1. «Мало, да помалу»
2. «Сохрани меня»
3. «Карма»
4. «В созвездии танцующей любви»
5. «Камикадзе»
6. «Пофиг»
7. «Не отпускай моей руки»
8. «Инопланетянин»

«ТВА» (2014)

1. «Здравствуй»
2. «Ты — мой пароль»
3. «This Is My Song»
4. «Камень с души»
5. «Жизнь в реальности»
6. «Ангел, севший мне на плечи»
7. «Cut Me Open»

Προσωπική ζωή

Αρραβωνιάστηκε με έναν Αμερικανό μάνατζερ και ζει σήμερα στην Αμερική.
Ανδρέας Παπαδόπουλος Βρετός

Βιογραφικά στοιχεία

Γεννήθηκε στην Ιθάκη στις αρχές του 1800. Η καταγωγή του πατέρα του ήταν από την Λευκάδα και υπηρετούσε ως γραμματέας της διοικήσεως του νησιού την εποχή των Γάλλων δημοκρατικών.
Σχολείο πήγε στα σχολεία της Επτανήσου, και από το 1811 ο πατέρας του τον έστειλε μαζί με την μητέρα του στην Νάπολη για να πάει στο εκεί Λύκειο. Γράφτηκε στο Πανεπιστήμιο της Νάπολης, όπου αποφοίτησε με διδακτορικό ιατρικής. Ήταν φιλομαθέστατος και ήξερε Λατινικά, Γαλλικά και Ιταλικά.
Επέστρεψε στην Ελλάδα το 1838. Λόγω της στάσης του απέναντι στον Καποδίστρια κατηγορήθηκε επί συκοφαντίας και φυλακίστηκε για λίγο διάστημα.
Το 1841 αναχώρησε στην Κέρκυρα και επέστρεψε στην Αθήνα το 1844. Παντρεύτηκε την όμορφη κόρη του Ρώσου στρατηγού Φαιδρόφ, και απέκτησε ένα γιο, τον γνωστό δημοσιογράφο Μαρίνο.
Απεβίωσε το 1876.
Oh Love

Βίντεο Κλιπ

Το βίντεο κλιπ σκηνοθετήθηκε από τον Samuel Bayer, σκηνοθέτη όλων των βίντεο κλιπ του "American Idiot" και παρουσιάζει μια "συνηθισμένη" μέρα ενός ροκ σταρ.
Πεπίνος ο Κυφός

Βιογραφία

Ήταν ο πρωτότοκος γιος του Καρόλου Α΄ του Μεγάλου (Καρλομάγνου), βασιλιά των Φράγκων και της -μάλλον ερωμένης του- Χίμιλτρουντ. Ήταν το μόνο τέκνο τους. Φαίνεται πως είχε κύφωση από μικρός, διότι οι πρώτοι μεσαιωνικοί ιστορικοί τον έδωσαν το επίθετο κυφός. Έζησε στην Αυλή του πατέρα του ακόμη και όταν ο Καρλομάγνος απέπεμψε την Χίμιλτρουντ για να νυμφευτεί την δεύτερη σύζυγό του Χίλντεγκραντ. 
Περί το 781 ο Καρλομάγνος έστεψε τον τρίτο γιο του Καρλομάν βασιλιά της Λομβαρδίας ("Ιταλίας") αλλάζοντας το όνομά του σε Πεπίνο, ίσως θέλοντας να αποκληρώσει τον Πεπίνο τον κυφό. Το 792 ο Πεπίνος ο κυφός εξεγέρθηκε μαζί με Φράγκους ευγενείς εναντίον του πατέρα του, αλλά το σχέδιο αποκαλύφθηκε πρόωρα και ο Πεπίνος ο κυφός καταδικάστηκε σε θάνατο. Ο Καρλομάγνος μετέτρεψε την ποινή σε εξορία στη μονή του Πρυμ (κοντά στο Τρίερ), αφού πρώτα τον έκηρε μοναχό.
Απεβίωσε το 811 και ως τότε πολλές ιστορίες γράφτηκαν γι' αυτόν.